cyanic-selkie/wikianc huggingface dataset:
Буџетирање во единиците на локална самоуправа
Структура на буџетот во локалната самоуправа
Согласно Законот за буџетите, буџетот на локалната самоуправа, претставува годишен план на приходи, други приливи и одобрени средства. Во него се вклучени: основниот буџет, буџетот на самофинансирачки активности, буџетот на донации, буџетот на дотации и задолжувањето. Согласно Законот за финансирање на ЕЛС и Законот за буџетите, општините остваруваат приходи од следните извори:
Во процесот на буџетирање, содржината и програмите од кои се состои буџетот се усогласени со унифициран начин на припрема и изготвување на буџетот, утврден од Министерството за финансии. Општинскиот буџет се состои од општ и посебен дел. Во општиот дел, содржани се следните елементи:
Песебниот дел на буџетот ги прикажува расходите според Правилникот за класификација на расходите донесен од страна на Министерството за финансии, групирани според корисници и програми.
Расходите на буџетот, според корисници и намени, се групирани во соодветни програми, како:
Секоја од овие програми е структурирана согласно економската класификација на приходите и расходите утврдена од Министерството за финансии. Покрај овие програми, кои најчесто се јавуваат при создавањето на локалните буџети, постои можност да бидат создадени и нови програми, во согласност со надлежностите на локалната самоуправа.
Учесници во буџетскиот процес
Главните учесници во процесот на буџетирање на локалната самоуправа се: министерството за финансии, градоначалникот, советот на општината, единките-корисници на буџетот, граѓаните на општината, разни здруженија и невладини организации и општинската администрација.
Министерството за финансии е еден од најзначајните глумци во буџетскиот процес, како во фазата на донесување на буџетот, така и во фазата на извршување на буџетот. Планирањето на буџетите и следењето на извршувањето на буџетите, како во приходниот дел, така и во расходниот дел, министерството за финансии го спроведува преку Секторот за буџети и Секторот трезор. Согласно законската рамка, градоначалникот го подготвува буџетот и го предлага на советот за усвојување во точно утврдена постапка.
Советот на општината, како највисок орган на одлучување на локално ниво, има важна улога во процесот на подготовка во процесот на донесување на буџетот и во процесот на контрола на извршувањето на буџетот. Единките-корисници на буџет во буџетскиот процес учествуваат по неколку основи и се застапени во следниве сегменти: во планирањето на буџетот, за овие единки се планираат средства во основниот буџет и во делот од самофинансирачки активности, а нивните материјални и режиски трошоци, плати и надоместоци се планираат во делот од дотациите.
Граѓаните својата улога во буџетскиот процес ја имаат во фазата на подготвување на буџетот, каде на разни собири, јавни трибини и средби на граѓани, како и преку своите урбани заедници, може да влијаат во овие процеси. Здруженијата на граѓани и невладиниот сектор може да учествуваат во процесот на подготвување на буџетот со свои мислења, сугестии, предлози. Општинската администрација има задача да ги искоординира активностите при донесувањето на буџетот, а потоа, таа го извршува буџетот.
Фази во буџетскиот процес
Целокупниот буџетски процес, уреден со Законот за буџети, опфаќа три главни фази: фазата на подготовка на буџетот, фазата на донесување на буџетот, и процесот на извршување на буџетот.
Подготовка на буџетот
Фазата на подготовка на буџетот започнува врз основа на член 19, став 3 од Законот за буџетите, каде министерството за финансии, заклучно со 30 септември, е должно до градоначалникот на општината да достави таканаречен буџетски циркулар во кој се содржани насоките за подготовка на буџетите на единиците на локалната самоуправа за наредната буџетска година и информации за дотациите до единиците на локалната самоуправа, кои се трансферираат од централниот буџет. Буџетскиот циркулар за изготвување на буџетот вклучува како посебни информации за процесот на буџетирање, така и информации за формата, содржината на буџетот, односно планирање на расходите по програми и потпрограми согласно изворните и пренесените надлежности. Буџетскиот циркулар за изработка на општинскиот буџет уште содржи и информации  за проценетите приходи за планираната буџетска година и за наредни две буџетски години, податоци за приходите кои се распределуваат помеѓу централниот буџет и буџетите на општините. Исто така, во буџетскиот циркулар се дадени и стратешките приоритети на владата за наредниот период, дадени се објаснувања за распределбата на приходите од ДДВ, како и номинални износи кои ќе се распределат на општините по оваа основаи крајно, буџетскиот циркулар дава насоки и номинални износи за наменските, блок дотациите и другите дотации за општините, утврдени со закон. Наменските односно блок дотациите со точни износи се прецизирани во буџетскиот циркулар, соодветно за секоја група единки корисници, односно, а посебно се дадени износите за единките корисници, градинки, основно образование, средно образование и делот кој отпаѓа на наменски дотации за територијалните противпожарни единици.
По добивање на буџетскиот циркулар, градоначалникот до советот доставува Предлог буџетски календар, кој во себе ја содржи целокупната постапка во донесувањето на буџетот, пооделно како по активности, така и со можни датуми за извршување на тие активности. По донесувањето на буџетскиот календар, градоначалникот, односно стручните служби, пристапуваат кон изработка на општински буџетски циркулар, а пото тој се доставува до единките-корисници на буџетот.
Градоначалникот и стручните служби на општината, во координација со буџетските корисници, ги одредат приоритетите и ги дефинираат потребните средства кои ќе треба да се испланираат во предлог-буџетот. Согласно Законот за буџети, градоначалникот на општината, односно стручните служби подготвуваат Предлог план и развојни програми во согласност со насоките кои се добиени во буџетскиот циркулар, кој потоа градоначалникот го доставува до Советот на разгледување најдоцна до 20 октомври во тековната година. Потоа се разгледуваат нови барања и предлози кои произлегуваат од расправата во телата на советот и советот, по што стручните служби изготвуваат и до градоначалникот доставуваат нацрт-буџет, кој градоначалникот го разгледува и одобрува. Нацрт-буџетот градоначалникот го доставува на разгледување до советот на општината и потоа се објавува и се дава на увид на сите заинтересирани страни. Во оваа фаза се организираат јавни трибини, средби со граѓани, средби со претставници на урбаните заедници, фондациите, здруженијата и сл. Сите предлози, мислења, забелешки, сугестии што ќе произлезат од овие средби повторно ги разгледуваат од градоначалникот и стручните служби, по што до советот се доставува конечен предлог-буџет.
Донесување на буџетот
Предлог-буџетот минува низ телата на советот, комисиите, по што советот на општината ги разгледува и одобрува предлог-буџетот, развојните програми, вклучително и фискалната стратегија, и тоа најдоцна до 31 декември во тековната година. По донесувањето, развојните програми и фискалната стратегија стануваат составен дел на буџетот на општината. Конечниот предлог-буџет кој се доставува на разгледување и расправа во комисиите и советот, се состои од неколку делови. Првиот дел е воведот во кој се објаснува процесот на буџетирање, значењето на буџетот, структурата на буџетот, очекувањата кои треба да се исполнат со остварувањето на буџетот, полињата каде што треба да се стави посебен нагласок при изработката на буџетот, буџетските приходи кои ги остварува локалната самоуправа и програмите преку кои ќе се извршува буџетот. Во вториот, општ дел, се прикажуваат планираните приходи и расходи, со цел да се утврди постоење на дефицит како разлика меѓу приходите и расходите и утврдување на приливи за финансирање на дефицитот и одливите по таа основа (отплати). Ова е случај само доколку во процесот на буџетирање се јавува кредитно задолжување кај општините, во спротивно, расходите се планираат на ниво на планираните приходи и не се јавува никаков дефицит. Збирот на вкупните приливи и приходи мора да биде еднаков на вкупните расходи и одливи, со што се воспоставува буџетска рамнотежа.
По разгледувањето на предлог-буџетот, советот на општината го изгласува буџетот. Во оваа фаза, буџетот на општината може и да не биде усвоен од советот на општината. Во ваква ситуација, согласно Законот за буџети, доколку буџетот на општината не се донесе заклучно со 31 декември во тековната година, се оди со донесување на Одлука за времено право на трошење, што овозможува користење на средства месечно најмногу до една третина од вкупните извршени расходи во првиот квартал од претходната фискална година, а најдоцна до 31 март.
Постапката за изработка на буџетот се заокружува со постапката на техничкo внесување на податоците во унифицираната апликација подготвена од страна на министерството за финансии, каде пооделно се внесуваат приходите на буџетот а посебно расходите. Апликацијата, како во делот на приходите, така и во делот на расходите, се состои од повеќе колони: првата колона дава податоци за завршната сметка (последната сметка која е усвоена од советот на општината), втората колона дава податоци за буџетот од претходната година, а следните шест колони се однесуваат на податоците за буџетската година која се планира (средствата кои се однесуваат за основниот буџет, приходите и расходите од самофинансирачки активности, приходите и расходите од дотации, средствата од донации од меѓународни и домашни институции, кредитите кои општините може да ги земат согласно законските прописи, и вкупниот износ на буџетот кој општината има можност и должност да го прибере и реализира.
Извршување на буџетот
Буџетот на општината се извршува согласно Одлука за извршување на буџетот на општината за соодветната фискална година, со која поблиску се определува, начинот и условите за извршување на буџетот. Со одлуката за извршување се регулираат следните прашања:
Буџетот на општината се извршува од 1 јануари до 31 декември во тековната година. Непотрошените средства, освен во делот на наменските и блок-дотации се пренесуваат како пренесено салдо во следната буџетска година, додека непотрошените средства од наменските и блок-дотациите се повлекуваат во централниот буџет.
Во процесот на извршување на буџетот, во текот на буџетска година, доколку градоначалникот оцени дека се неопходни позначајни прераспределби на одобрените средства со буџетот или се утврди дека реализацијата на приходите и другите приливи, значително отстапуваат од планот, тој му предлага на советот на општината измени и дополнувања на буџетот. Исто така, градоначалникот може да предложи пренамена на средства од една во друга програма или, од едно конто на друго, а може да предложи и проширување на буџетот со дополнителни средства, кои секогаш одат истовремено како со зголемување на приходната страна така и со зголемување на расходната страна. Доколку се работи за позначителни измени во повеќе приходни или расходни ставки, градоначалникот предлага до советот измени и дополнувања на буџетот или постапка попозната уште како и ребаланс на буџетот.
Завршна сметка на буџетот
По истекот на фискалната година, која завршува на 31 декември, стручните служби подготвуваат завршна сметка и неа ја поднесуваат за усвојување од советот на општината. Формата и содржината на завршните сметки се пропишани од министерот за финансии. Годишната сметка ги содржи истите податоци како и буџетот, само што таа дава слика за реализацијата на приходната и на расходната страна. Градоначалникот ја доставува завршната сметка до советот на општината најдоцна до 28 февруари, а тој а донесува завршната сметка (за претходната година) најдоцна до 15 март во тековната година. По донесувањето на завршната сметка, таа се доставува до министерството за финансии, и тоа, најдоцна до 31 март во тековната година.
Завршната сметка се состои од општ дел, кој содржи податоци за планираното и оствареното ниво на буџетот, пооделно по групи на приходи и расходи. Покрај овие податоци, општиот дел уште содржи и податоци за тоа дали општината остварила дефицит или суфицит во буџетот. Притоа, во завршната сметка на општините, дефицитот може да се појави само во ситуација кога општинскиот буџет се јавува како корисник на кредитно задолжување, но и во овој случај мора да постои буџетска рамнотежа помеѓу приходите и расходите.
Вториот, посебниот дел, од завршната сметка ги прикажува планираните приходи и други приливи по видови и групи, и соодветно на нив, планираните и реализираните расходи. Билансот на приходите и расходите во завршната сметка содржат пооделни податоци за остварувањата во основниот буџет, самофинансирачките активности, дотациите, донациите и задолжувањата, односно кредитите. Пооделните салда, кои се јавуваат како непотрошени средства на крајот на годината, се пренесуваат во буџетот на општината за наредната година како непотрошени средства.
Во процесот на донесување на завршната сметка, советот на општината усвојува и годишен извештај, чиј составен дел се: годишната сметка,
Контрола и ревизија на буџетот
Министерството за финансии има директна улога во процесот на буџетирање и во процесот на извршување на буџетот. Министерството, преку буџетскиот циркулар, уште на самиот почеток во планирањето на буџетот врши канализирање на активностите и следење на целиот процес кој следи. По изготвувањето и донесувањето на буџетот од страна на советот на општината и неговото доставување до секторот за буџети и фондови во министерството за финансии, тоа врши директна контрола на запазувањето на законските процедури и постапки во донесување на буџетот. Трезорот води сметка за сите пријавени обврски, за сите уплати и исплати од и кон сметките на општината, води контрола на исправноста на трансакциите, води контрола за наменското трошење на буџетските приходи. Државниот завод за ревизија, преку своите овластени државни ревизори, врши ревизија на буџетот на општината. Оваа ревизија може да опфаќа една буџетска година, или повеќе буџетски години, кои може да бидат предмет на целосна ревизија или ревизија на одделни сегменти. Ревизијата од аспект на нејзиниот опфат може да биде: финансиска ревизија, ревизија на регуларноста и ревизија на успешноста.
Слично како и државната ревизија, и внатрешната ревизија треба да води сметка за почитување на законите во работењето, за начинот на извршување на задачите и целите, да укажува на безбедноста и првилноста во евиденцијата на имотот на општината. Внатрешната ревизија, освен со законот за јавна внатрешна контрола, се темели и на одредбите на повелбата за внатрешна ревизија, која ја пропишува министерот за финансии ја пропишува повелбата за внатрешната ревизија. Внатрешната ревизија генерално опфаќа: ревизија на финансиското работење, ревизија на усогласеност и регуларност со законските акти, ревизија на воспоставените системи за внатрешна контрола, ИТ ревизија и ревизија на успешноста во работењето. Одделението за внатрешна ревизија спроведува ревизија покрај во општината и во буџетските корисници.
Ливија Милхаген
Ливија Марија Милхаген (родена на 23 мај 1973 година) е шведска глумица.
Милхаген е родена во Стокхолм и студирала на театарската академија во Малме 1995 – 99 година. Во 1997 година се појавила во Кралскиот драмски театар во „Фадрен“ на Аугуст Стриндберг, во режија на Стафан Валдемар Холм, и таа е редовна членка на театарот.
Квантна електродинамика
Квантна електродинамика — физичка теорија која дава релативистички квантномеханички опис на електромагнетизмот. Во квантната електродинамика сите појави во кои учествуваат наелектризираните честички се опишуваат математички со размена на фотони. Тоа се прикажува со помош на Фајнманови дијаграми.
Карлос Монтоја
Musical artist Карлос Гарсија Монтоја (13 декември 19033 март 1993) во Мадрид, Шпанија, бил истакнат фламенко гитарист и основач на современиот популарен фламенко стил на музика.
Ран живот
Тој бил внук на познатиот фламенко гитарист Рамон Монтоја. Најпрво учел од мајка си „ла Тула“, а потоа и од берберот во соседството, Пепе ел Барберо т.е. Берберот Пепе. По една година, Монтоја го усвоил сето тоа што Пепе можел да го научи. Карлос заминал од дома за да учи од другите фламенко гитаристи во тоа време. На четиринаесет години свирел во „cafes cantantes“, во златната ера на пеењето и танцувањето фламенко, за уметници како Антонио де Билбао, Хуан ел Естампио, Ла Макарона и Ла Камисона во Мадрид, Шпанија.
Кариера
Во 1920-тите и 1930-тите, тој интензивно настапувал во Европа, Северна Америка и Азија, на места слични на Ла Терезина. Избувнувањето на Втората светска војна го донело во Соединетите Држави каде што ги започнал своите најуспешни денови како музичар, носејќи го својот огнен стил во концертните сали и универзитетите. Придружувал и оркестри. Во овој период направил снимки за неколку големи и независни издавачки куќи, вклучувајќи ги RCA Victor, Everest и Folkways, изведувајќи традиционална фламенко музика како Farruca, Malaga и Hokie.
Кога избувнала Втората светска војна во Европа во 1939 година, тој бил на турнеја во Соединетите Држави и решил да се насели во Њујорк, а на крајот станал и американски државјанин. До крајот на војната во 1945 година, неговиот репертоар се проширил, вклучувајќи блуз, џез и фолк музика. Остварил уште една меѓународна турнеја и бил првиот фламенко гитарист што го обиколил светот со симфонии и оркестри, и доминирал на полето на фламенкото во САД. За време на неговата кариера, настапувал на телевизија и снимил над четириесет албуми, вклучувајќи го Suite Flamenco, концертот со Симфонискиот оркестар на Сент Луис во 1966 година. Неговите изведби поттикнале популаризација на фламенко гитарата ширум светот.
Монтоја е заслужен за тоа што денес фламенко гитарата се смета за посебен музички стил, а не само како танцова придружба. Тој го адаптирал фламенкото на други жанрови на музика за да создаде свој препознатлив стил, станувајќи меѓународна ѕвезда. Сепак, неговиот стил не бил особено ценет од некои сериозни проучувачи на фламенко, коишто го сметаат за помалку традиционален од многу други. Неговата непопуларност меѓу вљубениците се должи веројатно на тоа што ги напуштил друштвата што еволуирале покрај фламенкото во текот на стотици години. Многу од неговите дела дури и не одржуваат совршено темпо, зголемувајќи и намалувајќи ја брзината на, речиси каприциозен начин. Нему му се восхитувале поради брзината на своите пикадо и наишол на популарност на меѓународната сцена како резултат на ова технички импресивно темпо.
Смрт и наследство
Монтоја починал на 3 март 1993 година на 89-годишна возраст, од срцева слабост во Вејнскот, Њујорк, на Лонг Ајленд. Неговата внука, Роза Монтоја, е позната по воведувањето на танцот фламенко во поголемиот дел од Калифорнија, со нејзиното студио со седиште во Сан Франциско.
Космос-1857
Космос-1857 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 16 јуни 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1857 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,8 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1477 км, а најмалото на 1418.
Куртис Мејфилд
Куртис Ли Мејфилд ( - ) бил американски соул, Р&Б, и фанк пејач, текстописец и продуцент. Тој е најпознат по својата антемична музика заедно со „The Impressions“ за време на Движењето за Човекови Права од 1960-те и за компонирањето на песната за филмот Super Fly, за која што Мејфилд беше забележан како пионер во фанкот и политичко свестената Афроамериканска музика. Тој исто така беше и мулти-инструменталист кој свиреше на гитара, бас, пијано, саксофон, и тапани. Куртис Мејфилд беше добитник на „Grammy Legend Award“ (во 1994) и Греми Награда за Животно Достигнување (во 1995). Исто така, Мејфилд е влезен двапати во Рок & Рол Холот на Познатите, еднаш како член на бендот The Impressions во 1991, и повторно во 1999 како соло артист. Тој исто така е двапати влезен во Греми Хол на Славата.
Хоропан
Хоропан (Στενήμαχος, Стенимахос; до 1953 година: Χοροπάνι, Хоропани, книжевно: Χοροπάνιον, Хоропанион ) — село во Берско, Егејска Македонија, дел од денешната Општина Негуш, во Централна Македонија, Грција.
Географија и местоположба
Селото се наоѓа на 6 километри југоисточно од градот Негуш и на 12 километри северозападно од градот Бер, на надморска височина од 140 метри. Вкупниот селски атар зафаќа површина од 12 квадратни километри.
Сместено е на североисточното подножје на планината Каракамен (Негуш Планина или Дурла). Во атарот на Хоропан влегува и уништеното село Дихалеври (Διχαλεύρι), родното място на Димитриос Каратасос.
Историја
И ова село, како и сите околни, настрадало во Негушкото востание од 1822 година, кога било срамнето со земја. Подоцна делумно било обновено и користено од сточарските влашки семејства.
Во селото биле населени Грци од бугарскиот град Станимака (денес Асеновград). По Првата светска војна, во селото повторно биле населени грчки бегалци, од Станимака, како и понтски Грци, бегалци од Понд, како и Власи Каракачани. Во 1928 година, Хоропан претставувало мешана населба со 119 бегалски семејства со вкупно 522 жители.
Денес, населението во Хоропан е составено од 80% потомци на грчките бегалци од Станимака, а останатите се понтски Грци и Власи Каракачани.
Стопанство
Главни производи на населението се грозјето и памукот, а делумно е развиено и сточарството.
Население
На пописот во 1912 година, селото било забележано со влашки јазик и христијанска религија.
Селото во пописот од 1913 година било забележано со 449 (од кои 232 мажи и 217 жени ), а во 1920 година со 251 жител, сите бегалци. Во селото подоцна била сместени и други бегалски семејства, така што бројот на жителите пораснал и во 1928 година биле забележани 691 жител, во 1940 година 763, во 1951 година 663, во 1961 година 779, во 1971 година 726, во 1981 година 819, а во 1991 година 806 жители. Околу 80% од жителите се бегалци од Стенимахос, а останатите се Власи и нешто бегалци од Понд.
Во пописот спроведен во 2001 година, селото било попишано со 777 жители. Во најновиот спроведен попис од 2011 година во Грција, селото било забележано со 710 жители.
Самоуправа и политика
Селото припаѓа на општинската единица Негуш со седиште во истоимениот град, која припаѓа на поголемата општина Негуш, во округот Иматија. Воедно, селото е дел од општинскиот оддел Хоропан, во кој е единствено село.
Голтничка согласка
Голтничка согласка (фарингална) е вид на согласка што се создава при контакт на основата на јазикот со голтникот (фаринкс).
Табелаа на голтнички согласки
Според Меѓународната фонетска азбука (МФА), постојат следниве голтнички согласки:
Особености
Голтничките согласки претежно се среќаваат во три географски подрачја: Северна Африка/Близок Исток (во семитските, берберските и кушитските јазици); на Кавказ (во северозападните и североисточните кавкаски јазици); и во Британска Колумбија (во салишките и вакашките јазици). Забележани се поретко и на други места, како што е јазик таманскиот јазик од нилосахарското семејство. Во финскиот се јавува слаба голтничка струјна согласка како реализација на по самогласките  и  на слоговниот завршеток, како на пр. [tæħti] („ѕвезда“), но бидејќи ова е чисто алофонска појава, гласот сепак се пишува со. Според теоријата за гласилките, праиндоевропскиот јазик може да содржел голтнички согласки.
Паскал (единица)
Паскалот се изведува од дефиниционата равенка за притисок
откаде што се добива дека
Значи, притисокот е еден паскал (1Pa) ако на 1m2 површина, нормално дејствува сила со модул од 1N. Во практиката се користат и декадно поголемите единици за притисок, како што се килопаскал (kPa) и мегапаскал (MPa).
Земјината атмосфера врз површината на океанската вода врши притиоск p0=101x325 Pa при температура од 0oC. Овој притисок се смета за нормален атмосферски притисок.
Ова е табела за вредностите на притисокот на различни места: ¹на Земјината површина
Џанлујџи Буфон
Својата кариера ја започнал во Парма за која дебитирал во 1995 година. Во 2001 година, кога Јувентус го купил од Парма за 48,5 милиони евра, Буфон станал најскап голман во светот, сè до трансферот на Алисон Бекер од Рома во Ливерпул во 2018.Најголемиот дел од својата кариера го поминал токму во Јувентус од 2001 до 2018 година, пред да се врати повторно во клубот во летото 2019 по една сезона во.
Јувентус
Во 2001 преминал од Парма во Јувентус за 48,5 милиони евра, со што станал најскап голман во светот, а тој износ и до ден денеска не е надминат. Играл на Светското првентсво 2002 година.
Во 2003 година УЕФА го прогласил за најкорисен играч и најдобар голман. Во 2004 година, Пеле го сместил помеѓу 125 најдобри играчи. Истата година настапил на Европското првенство во Португалија. На Светското првенство во 2006 година примил само 2 гола (еден автогол на Ѕакардо, а вториот од пенал од Зидан во финалето). Буфон го сочувал својот гол 453 минути, што го пласирал на петто место на несовладливи голмани на сите светски првенства. На тоа првенство Италија ја освоила титулата Светски првак. ФИФА повторно го прогласила за најдобар голман во 2006 година. Тој е рекордер меѓу голманите во Серија А, каде бил избран за Голман на годината 8 пати.
На 20 март 2016, во градското дерби против Торино, Буфон поставил нов рекорд во Серија А по бројот на минути без примен гол, надминувајќи го рекордот на некогашниот голман на Милан Себастијано Роси од 929 минути без примен гол во сезоната 1993-1994; рекордот на Буфон изнесува 974 минути, а неговата серија од 10 натпревари без примен гол завршила во 48-мата минута кога тој бил совладан од напаѓачот на Торо Андреја Белоти од пенал за моментален резултат 1-2, но на крајот Јувентус победил со 1-4.
На 13 ноември 2017 година Буфон го одиграл својот последен 175-ти меѓународен натпревар, во реванш двобојот од баражот за Светското првенство во фудбал 2018 против Шведска, на стадионот Сан Сиро во Милано. Натпреварот завршил со нерешен резултат 0-0, со што италијанците не успеале да го надоместат дефицитот од еден гол на шваѓаните од првиот натпревар и така не успеале да се квалификуваат на Светско првенство за првпат по 60 години. Во текот на натпреварот, Буфон исто така го изедначил и рекордот на Фабио Канаваро како играч со најмногу настапи за Италија како капитен. Веднаш по крајот на натпреварот, тој најавил повлекување од националниот дрес со рекордни 175 настапи во него.
Париз Сен-Жермен
На 6 јули 2018 година, Буфон потпишал едногодишен договор со опција за продолжување на уште една година со францускиот Париз Сен Жермен.
Враќање во Јувентус
На 4 јули 2019, после една сезона во Франција Буфон се вратил во Јувентус, потпишувајќи договор до 30 јуни 2020.
Еордеја (општина)
Еордеја (Δήμος Εορδαίας, Димос Еордејас) — општина во Кожанскиот округ, западна Егејска Македонија, денес во Грција. Административен центар е градот Кајлари (Птолемаида). Подрачјето на Еордеја приближно се совпаѓа со она што традиционално се нарекува „Кајларско“.
Општината е наречена по долномакедонската област Еордеја, согласно грчката политика на присвојување на древната историја на Македонија.
Населени места
Општината Еордеја е создадена на 1 јануари 2011 г. со спојување на четирите стари општини Кајлари (Птолемаида), Каракамен (Вермио), Мурик (Мурики), Света Петка (Агија Параскеви) и општинската целина Влашка Блаца (Власти).
Општинска единица Влашка Блаца
Општинската единица Влашка Блаца опфаќа само едно населено место — Влашка Блаца (Власти).
Општинска единица Кајлари
Општинската единица Кајлари со седиште во Кајлари ги опфаќа следниве населени места:
Општинска единица Каракамен
Општинската единица Каракамен со седиште во Учини (Комнина) ги опфаќа следниве општински оддели и населени места:
Општинска единица Мурик
Општинската единица Мурик со седиште во село Емборе (Емборио) ги опфаќа следниве општински оддели и населени места:
Општинска единица Света Петка
Општинската единица Света Петка со седиште во Трепишта (Агиос Христофорос) ги опфаќа следниве општински оддели и населени места:
Варијационен метод
Швингеровиот принцип на квантна акција е варијационен метод  во квантната теорија на поле, воведен од страна на Џулијан Швингер. Во овој меетод, квантната акција е оператор. Главна равенка на овој Швингеров принцип е: δ‹B\A›= i ‹B\δS\A›
Алида Морберг
Алида Индра Јасмин Морберг (родена на 30 јануари 1985 година) е шведска глумица. Ќерка на глумецот Пер Морберг, пораснала во Лила Едет.
Таа е во врска со глумецот Бил Скарсгард, со кого има ќерка, родена на 1 октомври 2018 година.
Свињиште
Свињиште — село во областа Копачка, во Општина Кичево, на патот помеѓу градовите Кичево и Демир Хисар. До март 2013 година, селото било дел од поранешната Општина Другово, која била споена со Општина Кичево.
Географија и местоположба
Селото се наоѓа во областа Копачка, во јужниот дел на територијата на Општина Кичево, во јужниот дел на Кичевската Котлина, чиј атар се допира со подрачјето на Општина Дебрца. Селото е ридско, на надморска височина од 690 метри.
Куќите на ова село се наоѓаат во две плитки долини, лево од Беличка Река. Околни села се: Брждани на северозапад и Козица на југоисток.
Месностите во атарот на селото ги носат следниве имиња: Калуѓерица, Требејнци, Света Петка, Присојница, Солев Камен, Манастириште, Рамни Лаз, Ледина, Калкаи, Ѓутев Лаз, Рамништа, Стојкови Ливади, Гочмајнца, Краста, Колибиште, Црн Камен, Јасен, Драпаиште, Кошари, Плоча, Кочо Рид, Гршајца, Стредојне, Палеј Трлишта, Рамна Краста, Дупало, Јама, Перуника, Стрмол, Богданоа Присојница, Рајко Осој, Голем Дол, Селиште, Црквиште, Бекутинец, Букале, Граорник, Солишта, Грамаѓе, Мартиноа Нива, Кремен, Широки Рид и Рамништа.
Селото има разреден тип. Постојат четири маала, Велеско и Караџовско на север, Чорчиоско и Поповско на југ.
Историја
Во долината на потокот Гочмајнца, околу 400 метри југозападно од селото се наоѓаат месностите Селиште и Црквиште. Народната традиција наведува дека таму некогаш се наоѓало село Гочмајнца, кое поседувало црква. На месноста Селиште се наоѓаат стари гробови, остатоци од црковни ѕидови и има извор.
Називот Манастириште или Богоројчина Храста се однесува на ридот, кој го одделува селото од соседното село Брждани. Народната традиција наведува дека таму некогаш се наоѓале манастир и тврдина. Свињите на тој манастир се наоѓале („лежеле“) на просторот на денешното село. Од изворот кај Селиште била донесена вода за манастирот.
Денешното село не е многу старо. Било основано од македонски доселеници кон крајот на век.
Во век, Свињиште било село во Кичевската каза на Отоманското Царство.
Стопанство
Атарот е мал и зафаќа простор од 4,7 км2. На него преовладуваат шумите на површина од 265 хектари, на пасиштата отпаѓаат 100 хектари, а на обработливото земјиште 80 хектари.
Население
Свињиште е мало село, кое што во 1961 година броело 237 жители, додека во 1994 година имало 98 жители, македонско население.
Според пописот од 2002 година, во селото Свињиште живееле 57 жители, сите Македонци.
Според последниот попис од 2021 година, во селото живееле 38 жители, од кои 37 Македонци и 1 лице без податоци.
Родови
Свињиште е македонско православно село. Денешното село не е многу старо, основано е крајот на век. Прв кој дошол бил родот Велевци. Во селото родовите се делат, на родови што си го знаат местото на потекло и родови со непознато место на старина.
Според истражувањата на Јован Трифуноски во 1960-тите години родови во селото се:
Според истражувањата пак на Тома Смиљаниќ во периодот од 1921-1926 година родови во селото се: Матулевци (6 к.), староседелци; Караџовци (7 к.) и Стамевци (3 к.), гранка на Караџовци, староседелци; Ѓурчијовци (4 к.), доселени се од селото Брезово, кај Битола и Велевци (3 к.), доселени се од селото Брждани.
Самоуправа и политика
Селото влегува во рамките на Општина Кичево, која била проширена по новата територијална поделба на Македонија во 2013 година. Во периодот од 1996-2013 година, селото се наоѓало во некогашната Општина Другово.
Во периодот од 1965 до 1996 година, селото се наоѓало во рамките на големата општина Кичево. Селото припаѓало на некогашната општина Кичево во периодот од 1955 до 1965 година.
Во периодот 1950-1955, селото било дел од тогашната Општина Брждани, во која покрај селото Козица, се наоѓале и селата Белица, Брждани, Видрани, Јудово и Свињиште.
Избирачко место
Во селото постои избирачкото место бр. 0779 според Државната изборна комисија, сместено во училишната зграда.
На локалните избори во 2017 година, на ова избирачко место биле запишани вкупно 39 гласачи. На референдумот во 2018 година, на ова избирачко место биле запишани вкупно 37 гласачи.
На претседателските избори во 2019 година, на ова избирачко место биле запишани вкупно 36 гласачи.
Иселеништво
Родот Дамњановци (2 к.) се иселиле во соседното село Козица. Во поново време, повеќе домаќинства се преселиле во градот Кичево.
Семирамида
Според легендата, Семирамида била асирска кралица, ќерка на божицата Иштар и на кралот Нин. Нејзе и се припишуваат основањето на Вавилон, изградбата на раскошните палати и на величествените Семирамидини висечки градини, што претставувале едно од седумте светски чуда во античкото време. Семирамида била прочуена по мудроста.
Мол
Мол (симбол мол, меѓун.mol) е основна SI-единица за количество супстанца во SI системот. Таа е една од основните единици во овој систем.
Виолета Николова
Виолета Николова - Виле - Violeta Nikolova - Vile
е македонски ликовен уметник, родена на 11 Јули 1964 година. Студирала „Историја на уметност“ на Универзитетот „Св. Кирил и Методиј“ во Скопје. Активен уметник од 80-те која во минала во повеќе фази на своето творење, во периодот на 2010-2020 твори во експресионизмот, апстрактниот експресионизам и фигуративниот правец. Живее и твори во своето ателје во Скопје, Р. Македонија.
Претседателски избори во САД (1820)
Номинација на Демократско-републиканската партија
Кандидати на Демократско-републиканската партија:
Повторната номинација за претседател на Џејмс Монро никогаш не била доведена во прашање, затоа само неколку десетици републиканци учествувале на јавното гласање одржано во април 1820. Учествувале само 40 делегати, заедно со неколкумина делегати од поголемите сојузни држави Вирџинија, Пенсилванија, Северна Каролина, Масачусетс и Њу Џерси.
Народно гласање
Федералистите добиле мал број на гласови на народното гласање и покрај тоа што немале свои изборни кандидати. Во Масачусетс, која што била позната федералистичка територија за федералистичките избирачи, сите изборни гласови биле дадени за Монро. Ова биле првите претседателски избори каде што демократските-републиканци издвоиле победа во Конектикат и Делавер.
Извор (изборни гласови): U.S. Electoral College: Historical Election Results 1789-1996
(а) 15 од 24 сојузни држави избрале избирачи по пат на народно гласање. (б) Адамс добил изборен глас од безнадежен избирач. (ц) ''Имало спор околу тоа дали требало изборните гласови од Масачусетс да се сметаат како валидни, поради спорот околу добивање статус на сојузна држава. Првиот број не ги вклучува гласовите од Масачусетс, додека вториот го вклучува бројот на изборните гласови од Масачусетс.''
Изборни гласови
Извор: "Electoral College Box Scores 1789–1996"
(а) ''Имало спор околу тоа дали требало изборните гласови од Масачусетс да се сметаат како валидни, поради спорот околу добивање статус на сојузна држава. Првиот број не ги вклучува гласовите од Масачусетс, додека вториот го вклучува бројот на изборните гласови од Масачусетс.''
Гајатри Мудигонда
Гајатри Мудигонда (роден на 3 септември 1983 година во Индија) е шведска глумица со индиско потекло.
Филмографија
2008 година: Бомбајски соништа - Еба
Хинтерзе (Западна Померанија)
Хинтерзе (Hintersee) — општина во округот Западна Померанија-Грајфсвалд, во Мекленбург-Западна Померанија, Германија. Се наоѓа близу границата со Полска.
Каролинка
Каролинка, каролинска патка или шумска патка —  патка од от шумски патки (Aix) од Северна Америка. Важи за една од пошарените барски птици на континентот. Може да се види во Зоолошката градина во Скопје.
Опис
Каролинката е средна патка по големина. Типичниот возрасен мажјак е долг 47-54 см, со распоин на крилјата од 66-73 см. Ова е околу три четвртини од должината на дивата патка (Anas platyrhynchos). Припаѓа на истиот род како азиската патка мандаринка (Aix galericulata).
Возрасниот мажјак има карактеристично светкаво повеќебојно перје и црвени очи, со изразена бела црта по вратот. Женката е помалку шарена, има бел прстен околу окото и белузлав врат. Двата пола имаат пувки на главата.
Мажјакот се огласува со извишувачки свиреж џииииии, додека пак женката оддава има извишувачки писок, ду уип, ду уип, а кога е во тревога извикува гласно кр-р-ек, кр-р-ек.
Поведение
Каролинките се размножуваат во шумовити мочуришта, плитки езера, блата или езерца и потоци во источниот дел на Северна Америка, западното крајбрежје на САД и западно Мексико. Обично се гнездат во шулини на трупови блиску до вода, но и во птичарници во барски резервати, ако ги има. Женките ги обложуваат гнездата со пердуви и други меки материјали, а висината овозможува извесна заштита од грабливци. За разлика од највеќето други патки, каролинката има остри канџи со кои се сместува на дрва. Во јужните предели несе по две легла во една сезона — единствена меѓу сите патки во Америка.
Женките несат по 7 до 15 светлокафеави јајва и ги квачи околу 30 дена. Меѓутоа, ако гнездилата им се преблиску, женките знаат да несат јајца во гнездата на соседните патки. Ваквите пренатрупани гнезда можат да имаат по 30 јајца и да не се испилат успешно.
Откако ќе се испилат, пајчињата скокаат од дупката и се упатуваат кон водата. Мајката ги повикува, но воопшто не им помага. Претпочитаат да се гнездат над вода, со цел да им се омекне падот на младите, но знаат да се гнездат до 140 м од брегот. Следниот ден по испилувањето, младите се прекачуваат и скокаат на земја. Со тоа пајчињата веќе можат да пливаат и да се хранат сами.
Распространетост
Каролинката живее преку целата година во делови од јужниот ареал, додепа пак оние на север се презимуваат на југ, по алтантското крајбрежје во јужните САД. Околу 75% од каролинките во тихоокеанската летна патека се непреселни. Постоајт и помали населенија во Велика Британија и Ирска, претежно развиени од единките во сопственост на одгледувачи.
Заштита
Свој придонес за опоравувањето на видот имал и повратокот на канадскиот дабар во ареалот на каролинката, кој гради брани каде патките живеат.
Македонска транскрипција на деванагари
Таблицата е заснована на системот на меѓународната азбука за транслитерација на санскритот (IAST). Во првиот ред од секоја ќелија се дадени буквата на деванагари и нејзиното читање според МФА, во вториот е македонската транскрипција, а во третиот е официјалната латинична траслитерација (романизација) според IAST. Оваа романизација задолжително користи и големи и мали букви, додека македонското предавање е дадено само со мали за едноставност.
Некои букви се пишуваат исто, но имаат различен изговор на санскритот и на хинди, па така тие со различен изговор се обележани со букви „с“ и „х“, додека тие со ист изговор остануваат неодбележани.
Вицлебен
Вицлебен (Witzleben) — општина во округот Илм, во сојузната покраина Тирингија, Германија.
Местоположба
Вицлебен се наоѓа 14 километри источно од градот Арнштат.
Соседни општини
Општината се граничи со следниве општини (од север, надесно): Остхаузен-Вилферсхаузен, Кранихфелд, Штатилм и Беслебен-Вилерслебен.
Општински единици
Општината Вицлебен е составена од следниве единици:
Шаховска олимпијада 1970
19. шаховска олимпијада организирана од ФИДЕ, која содржела натпреварувања во машка и женска конкуренција, како и неколку настани кои биле одржани со цел да се промовира играта се одржала од 5 до 27 септември 1970 во Зиген, Западна Германија.
Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Манаус
Манаус (португалски: Manaus) — град во Бразил и главен град на сојузната држава Амазон. Се наоѓа на реката Рио Негро, единаесет километри од нејзиното влевање во Амазон. Во периодот од 1870 до 1910 градот бил прочуен по индустријата за каучук, бидејќи овој регион долго бил единствен произведувач на овој материјал. Денес Манаус е прочуен по оперската зграда Театро Амазонас (Teatro Amazonas), како важно пристаниште, и како почетна точка за туристички екскурзии низ амазонските прашуми. Површината на градот е 11.4 км2. Населението во градот изнесува 1.982.179 жители, а поширокото подрачје изнесува 2.316.173.
Џамија Халид Ефенди (Слупчане)
Џамијата Халид Ефенди е муслимански храм кој се наоѓа во селото Слупчане, Општина Липково, Македонија.
Според архивските податоци на Кумановското муфтиство џамијата била изградена во 1415 година. Таа била изградена од самиот придонес на селаните и била повеќепати реконструирана за време на своето постоење, и тоа во 1936, 1969, 1987, додека во 1994 била реконструирана целата џамија со минарето. Во истиот период била поставена мермерна плоча нарекувајќи ја “Бедр“.
Податочен грозд
Податочен грозд (анг. Data Cluster) е компјутерски поим кој означува еден или повеќе сектори на флопи или на тврд диск што оперативниот систем или диск-контролорот ги третира како една целина. При запишување на податотека на диск оперативниот систем, го дели на блокови што ги сместува во различни гроздови распоредени по целиот диск. Во ФАТ-табелата се чуваат податоците за гроздовите на една податотека и нивната местоположба.
Гроздот е најмалото логичко количество на дисков простор, кое може да биде искористено за сместување на содржината на една податотека. Не е неопходно гроздот да биде составен од физички соседни сектори на дискот, тој може да опфаќа повеќе од една патека или да е составен од последователни сектори во самата патека. Ова не треба да се поистовети со Фрагментација на диск.
Лав I (охридски архиепископ)
Лав I — византиски свештеник и охридски архиепископ во периодот од 1037 до 1056 година. Тој бил првиот архиепископ на Охридската архиепископија по потекло од Византија.
Во негово време била реконструирана катедралната црква Света Софија во Охрид. Тој учествувал во споровите околу Големиот раскол. Починал најверојатно во 1056 година, истата година на започнувањето на расколот помеѓу црквите.
Т-Мobile Македонија
Услуги
Т-Мобиле нуди разни услуги за нивните корисници. Меѓу нив се:
Надворешни врски
T-Mobile Macedonia
Рамон Монтоја
Рамон Монтоја (2 ноември 1879 година, Мадрид, Шпанија - 20 јули 1949 година, Мадрид, Шпанија), гитарист и Фламенко композитор.
Роден во ромско семејство (Роми), Рамон Монтоја ја искористил заработката учеството во семејното тргување со говеда, за да ја купи својата прва гитара. Почнал да свири по кафулиња пред да наполни дваесет години.
Формирал партнерство со големиот фламенко кантаор (пејач) Антонио Чакон, коешто започнало во 1912 година и траело повеќе од една деценија. И двајцата учествувале на Concurso de Cante Jondo во 1922 година, одржан во Гранада. Двајцата биле во голема мера одговорни за воспоставување на формата на различните традиционални фламенко напеви коишто се препознаваат денес.
Во традиционалното фламенко, гитарата добил споредна улога. Cante (пеење) и baile (танц) биле главни изведувачи во придружба на гитарист. Монтоја бил еден од првите во оваа улога. Неговото силно свирење често го надвладувало пејачот. Затоа го преземал единствениот логичен чекор и почнал да свири како соло или главен изведувач на концертна сцена. Неговите изведби се широко признати од фламенко историчарите како воспоставувачи на фламенко гитарата во оваа улога.
Тој бил единствениот највлијателен фламенко гитарист на 20 век. Неговите иновации се заслужни за соло кариерите на подоцнежните великани како Сабикас, Манитас де Плата и Мануел Молина.
Тој е чичко на фламенко гитаристот Карлос Монтоја. Неговата внука, Роза Монтоја, е позната по воведувањето на танцот фламенко во поголемиот дел од Калифорнија. Нејзиното студио има седиште во Сан Франциско.
Галеоносаурус
}}
Галеоносаурус (што значи „галеон гуштер“ бидејќи коската на горната вилица наликува на превртен галеон) е род на базален орнитопод диносаурус од Формација Вонтаги на Гипсланд регион на Викторија, Австралија. видот и единствениот вид е   'Galleonosaurus dorisae'   '. .
Опис и име
„Галеоносаурус“ бил опишан од Метју Ц. Херн, П. Наир, Алистер Р. Еванс и Алан М. Тајт во 2019 година.
Примерокот холотип е NMV P229196, комплетен лев максила со делумна дентиција. Другите примероци што се повикуваат на „Галеоносаурус“ вклучуваат NMV P212845, делумна лева максила без недостаток на ерупција; NMV P208178, делумна лева максила со еруптивна дентиција; NMV P208113, истрошен десен максиларен заб; NMV P208523, истрошен лев максиларен заб; и NMV P209977, делумна лева максила, без ерупција на забни и NMV P186440, заден дел од лева максила, лев палатин и фрагмент од лева лакримална. Сите примероци беа собрани од локалитетот Флот Рок.